একজন সাধারন ব্যবহারকারী যিনি শুধুমাত্র উইন্ডোজ সম্পর্কেই জানেন এবং লিনাক্স এ কিছুটা আগ্রহ আছে তিনি এটি পড়লে নিঃসন্দেহে একটি সাবলীল ধারনা পাবেন লিনাক্স সম্পর্কে। লিনাক্স যেহেতু একটি অপরিচিত সিস্টেম তাই এটি সম্পর্কে একটি ক্লিয়ার ধারনা না থাকলে অনেকেই ব্যবহার করতে উৎসাহী হন না। দেখা যায় কিছুদিন ব্যবহার করলেন শখের বশে তারপর ব্যবহার করা ছেড়ে দিলেন। কারন তার হাতে এত শক্তিশালী একটি অপারেটিং সিস্টেম থাকলেও এর শক্তিমত্তা সম্পর্কে সঠিক ধারনা না থাকার কারনে এটির গুরুত্ব কতখানি তা বুঝতে পারেন না।